stanford-oval/wikipedia huggingface dataset:
Koko potti 2

| Koko potti 2> The Whole Ten Yards |
| --- | --- |

Ohjaaja:  Howard Deutch
Käsikirjoittaja:  Mitchell Kapner
Tuottaja:   Allan Kaufman  Arnold Rifkin  Elie Samaha  David Willis 
Säveltäjä:   Seth Flaum  John Debney 
Kuvaaja:  Neil Roach
Leikkaaja:  Seth Flaum
Pääosat:   Bruce Willis  Matthew Perry  Amanda Peet  Kevin Pollak  Natasha Henstridge  Johnny Messner 
Valmistustiedot
Valmistusmaa:   Yhdysvallat
Tuotantoyhtiö:  Franchise Pictures Cheyenne Enterprises MHF Zweite Academy Film
Levittäjä:  Warner Bros.
Ensi-ilta:  9. huhtikuuta 2004
Kesto:  98 min
Alkuperäiskieli:  englanti
Budjetti:  40 000 000 $
Tuotto:  26 155 781 $
Edeltäjä:  Koko potti
Aiheesta muualla
IMDb 
Elonet
AllMovie
Infobox OKNimi-testi OK: 
Koko potti 2 (engl. The Whole Ten Yards) on yhdysvaltalainen, vuoden 2004 elokuva. Se on jatko-osa elokuvalle Koko potti (The Whole Nine Yards) (2002). Elokuvan pääosissa ovat Bruce Willis, Matthew Perry, Amanda Peet ja Natasha Henstridge.
Näyttelijät

| 0 | 1 | 2 |
| --- | --- | --- |
|  Matthew Perry   | … |   Oz   |
|  Bruce Willis   | … |   Jimmy   |
|  Amanda Peet   | … |   Jill   |
|  Kevin Pollak   | … |   Lazlo   |
|  Natasha Henstridge   | … |   Cynthia   |
|  Frank Collison   | … |   Strabo   |
|  Johnny Messner   | … |   Zevo   |
|  Silas Weir Mitchell   | … |   Yermo   |
|  Tasha Smith   | … |   Julie   |
|  Elisha Gallay   | … |   Anya   |
|  Johnny Williams   | … |   Vito   |
|  Christopher Gerse   | … |   Nuori Jimmy   |
|  Arman Manyan   | … |   Nuori Yanni   |
Aiheesta muualla

Warner Bross. -yhtiön kotisivut elokuvalle.
Kroatia talviolympialaisissa 2006

Kroatia osallistui Italian Torinossa pidettyihin vuoden 2006 talviolympialaisiin 23-henkisellä joukkueella, joista 16 oli miehiä ja seitsemän naisia. Kroatia sijoittui mitalitaulukon 16:nneksi saavutettuaan kilpailuista yhden kultamitalin ja kaksi hopeamitalia.
Yleistä

Kroatian lippua kantoi avajaisissa alppihiihtäjä Janica Kostelić, joka saavutti myöhemmin Kroatian ainoan kultamitalin. Päättäjäisissä lipunkantajan vastuu oli annettu rattikelkkailija Ivan Šolalle. Kroatian kisojen nuorin urheilija oli 18-vuotias alppihiihdossa kilpaillut Matea Ferk, kun taas vanhin urheilija oli päättäjäisten lipunkantaja, 44-vuotias Šola.
Kroatian kaikki mitalit menivät Kostelićin perheelle, kun Janica Kostelić saavutti yhden kullan ja hopean sekä Ivica Kostelić yhden hopean.
Mitalistit > Kultaa

Janica Kostelić, naisten alppihiihto (alppiyhdistetty)
Mitalistit > Hopeaa

Ivica Kostelić, miesten alppihiihto (alppiyhdistetty)
Janica Kostelić, naisten alppihiihto (super-G)
Käänteishyljintä

Käänteishyljintä eli graft-versus-host-reaktio on elinsiirron komplikaatio, jossa kudossiirteen valkosolut tunnistavat immuunipuutteisen isännän kudosrakenteita vieraiksi ja kehittävät immuunivasteen niitä kohtaan. Yleisimmin käänteishyljintä tapahtuu luuytimensiirron tai kantasolujensiirron jälkeen.
Luuytimensiirrolla hoidetaan pahanlaatuisia verisairauksia kuten leukemiaa. Allogeeninen eli toisesta ihmisestä otettu luuydin- tai kantasolusiirre sisältää immuunijärjestelmän soluja, jotka saattavat aktivoitua ja hyökätä sen henkilön elimistöä vastaan, jolle siirto on tehty. Yleisimmin reaktion aiheuttavat T-solut. Akuutti tai krooninen käänteishyljintäreaktio ilmaantuu noin 60 prosentille siirtopotilaista. Reaktio voi hoitua lääkkeiden avulla, mutta johtaa joskus hankaliin elinvaurioihin ja jopa kuolemaan.
Kun luuytimen- tai kantasolujensiirrolla hoidetaan verisyöpää, käänteishyljintäreaktio kohdistuu elimistön terveiden solujen lisäksi myös syöpäsoluihin, jolloin ilmiöstä käytetään nimitystä "graft-versus-tumor". Siirteen terveiden lymfosyyttien syöpäsoluja tuhoava vaikutus on perustana sille, miksi toiselta ihmiseltä saadun kantasolujensiirron tulokset ovat parempia kuin siirrettäessä omia tai identtisen kaksosen luovuttamia kantasoluja.
Käänteishyljintä saattaa tapahtua myös verensiirron seurauksena. Verensiirron aiheuttaman käänteishyljinnän voimakkuus on suhteessa siirretyn verivalmisteen sisältämien lymfosyyttien määrään. Vaarassa ovat potilaat, joiden immuunijärjestelmä on vajavainen eikä siten pysty puolustamaan elimistöä. Immuunivajaus voi olla synnynnäinen tai hankinnainen, kuten immunosuppressiolääkityksen tai AIDS:n aiheuttama.
Käänteishyljintää esiintyy harvoin myös kiinteiden elinten siirron yhteydessä, jolloin se on yleensä tyypiltään lievempi.
Käänteishyljintään on kehitetty soluhoito, joka on toistaiseksi kokeiluasteella.
Kurtis Foster

| Kurtis Foster |
| --- | --- |

Henkilötiedot
Syntynyt: 24. marraskuuta 1981 (ikä 42) Carp, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  196 cm
Paino:  104 kg
Seura
Seura:  Adler Mannheim
Sarja:  DEL
Pelinumero:  6
Pelaajaura
Pääsarjaura:  2002–
Aik. seurat:  Chicago Wolves (AHL),   Atlanta Thrashers (NHL),   Cincinnati Mighty Ducks (AHL),   Minnesota Wild (NHL),   Houston Aeros (AHL),   Tampa Bay Lightning (NHL),   Edmonton Oilers (NHL),   Anaheim Ducks (NHL),   New Jersey Devils (NHL),   Tappara (SM-liiga),   Philadelphia Flyers (NHL),   Medveščak Zagreb (KHL),   Slovan Bratislava (KHL)
NHL-varaus:  40. varaus, 2000 Calgary Flames
Kurtis Foster (s. 24. marraskuuta 1981 Carp, Ontario) on kanadalainen ammattilaisjääkiekkoilija. Hän on pelipaikaltaan puolustaja. Foster siirtyi joulukuussa 2014 DEL-seura Adler Mannheimiin. NHL:n työsulun 2012–2013 ajan hän edusti SM-liigajoukkue Tapparaa.
LUX-yleisöpalkinto

| LUX-yleisöpalkinto |
| --- | --- |

Palkitaan:  eurooppalainen elokuva
Palkinnon antaja:  Euroopan parlamentti ja Euroopan elokuva-akatemia
Ensimmäinen palkinto:  LUX-palkinto (1997)   LUX-yleisöpalkinto (2021)
Viimeisin palkittu:  Close (2023)
Virallinen internet-sivu
LUX-yleisöpalkinto on Euroopan parlamentin ja Euroopan elokuva-akatemian myöntämä elokuvapalkinto. Sen taustalla on Euroopan parlamentin vuonna 2007 perustama LUX-elokuvapalkinto ja elokuva-akatemian vuonna 1997 perustama People’s Choice Award.
LUX-elokuvapalkinto perustettiin vuonna 2007. Se nimettiin valaistusvoimakkuuden yksikön luksin mukaan. LUX-palkinnon valintalautakunta valitsi kymmenen elokuvaa ehdokkaiksi, joista sitten valittiin kolme finalistia. Euroopan parlamentin jäsenet äänestivät voittajasta. Palkinto sai mainetta eurooppalaisten poliittisia ja yhteiskunnallaisia aiheita käsittelevien elokuvien nostamisesta.
Palkintoa uudistettiin vuonna 2020 yleisöäänestyksen suuntaan, ja samalla Euroopan parlamentti alkoi tehdä yhteistyötä Euroopan elokuva-akatemian kanssa laajemman yleisön houkuttelemiseksi. LUX-yleisöpalkinnon ehdokaselokuvat valitsee edelleen valintalautakunta, mutta voittaja valitaan yleisöäänestyksen ja europarlamentaarikkojen yhteistuloksen perusteella. Kaikki ehdokaselokuvat tekstitetään kaikille EU:n virallisille kielille, ja Euroopan parlamentti järjestää jokaisessa jäsenmaassa esityksiä. Vuoden 2024 ehdokaselokuvia esimerkiksi esitetään syyskuusta 2023 maaliskuulle 2024.
Kunnon dinosaurus

| Kunnon dinosaurus> The Good Dinosaur |
| --- | --- |

Ohjaaja:  Peter Sohn
Käsikirjoittaja:   Peter Sohn  Erick Benson  Meg LeFauve  Kelsey Mann  Bob Peterson 
Tuottaja:  Denise Ream
Säveltäjä:   Mychael Danna  Jeff Danna 
Kuvaaja:  Sharon Calahan Mahyar Abousaeedi
Leikkaaja:  Stephen Schaffer
Pääosat:   Raymond Ochoa  Jack Bright  Sam Elliott  Anna Paquin  A. J. Buckley  Jeffrey Wright  Frances McDormand  Steve Zahn 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Studios Motion Pictures Walt Disney Pictures Pixar Animation Studios
Levittäjä:  Walt Disney Studios Motion Pictures Fórum Hungary Netflix Disney+
Ensi-ilta:   2015-11-1010. marraskuuta 2015 (Pariisi)  2015-11-2525. marraskuuta 2015 (Yhdysvallat)  2016-01-066. tammikuuta 2016 (Suomi)  
Kesto:  93 minuuttia
Alkuperäiskieli:  englanti
Budjetti:  175 miljoonaa $
Tuotto:  332,2 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Kunnon dinosaurus (engl. The Good Dinosaur) on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Peter Sohn ja tuottanut Pixar.
Elokuva sijoittuu maailmaan, jossa dinosaurukset eivät koskaan kuolleet sukupuuttoon. Päähenkilö on nuori Apatosaurus nimeltä Arlo, joka ystävystyy ihmispojan kanssa ja käyvät yhdessä vaikealle ja salaperäiselle matkalle.
Elokuva sai ensi-iltansa Yhdysvalloissa 25. marraskuuta 2015 ja Suomessa 6. tammikuuta 2016.
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Raymond Ochoa Jack McGraw (nuori) | Lassi Hirvonen | Arlo |
| Jack Bright | Jack Bright | Puppe |
| Sam Elliott | Sasu Moilanen | Kake |
| Anna Paquin | Mimosa Willamo | Lissu |
| A. J. Buckley | Pete Parkkonen | Nasse |
| Jeffrey Wright | Tommi Korpela | Arlon isä |
| Frances McDormand | Susanna Mikkonen | Arlon äiti |
| Marcus Scribner Ryan Teeple (nuori) | Konsta Laukkanen | Jakke |
| Maleah Nipay-Padilla | Seera Alexander | Lippe |
| Steve Zahn | Ilkka Merivaara | Salamainen |
| Mandy Freund | Katja Sirkiä | Myräkkä |
| Steven Clay Hunter | Rauno Ahonen | Tuulispää |
| Peter Sohn | Tuomas Uusitalo | Santtu Salametsä |
| David Boat | Aku Laitinen | Japa |
| Carrie Paff | Sari Ann Stolt | Ruusa |
| John Ratzenberger | Pekka Lehtosaari | Ertsi |
| Calum Mackenzie Grant | Santtu Karvonen | Pertsi |
Aiheesta muualla

Kunnon dinosaurus Internet Movie Databasessa (englanniksi)
LT United

LT United on kuusihenkinen, liettualainen pop-yhtye, joka perustettiin edustamaan Liettuaa vuoden 2006 Euroviisuissa. Ryhmän perusti vuoden 2006 alussa tunnettu liettualainen rock-muusikko Andrius Mamontovas. Ryhmä koostuu kuudesta jo Liettuassa hyvin tunnetuista soololaulajasta. Mamontovasin lisäksi jäsenet ovat Marijonas Mikutavičius, Victor Diawara, Saulius Urbonavičius, Arnoldas Lukošius ja Eimantas Belickas.
Ryhmä osallistui Liettuan esikarsintaan kappaleellaan We Are the Winners, ja se voitti esikarsinnan saaden 32 669 pistettä, melkein tuplasti enemmän kuin seuraavaksi sijoittunut Inculto. Esityksen jälkeen Liettuan presidentti, Valdas Adamkus, kutsui ryhmän esiintymään Liettuan itsenäisyyspäivänä.
Eurovision laulukilpailussa ryhmä esiintyi kahdeksantenatoista. Juuri ennen esiintymistä osa yleisöstä buuasi, koska joidenkin mielestä laulun sanat ovat liian itsekkäitä. Laulun perustana toistetaan koko ajan lausetta ’We are the winners, of Eurovision’ (Olemme Euroviisujen voittajat). Buuaus on Euroviisuissa harvinaista. Ryhmä kuitenkin sijoittui viidenneksi 163 pisteellä ja pääsi finaaliin. Osa yleisöstä buuasi jälleen, kun tieto yhtyeen läpipääsystä kerrottiin.
Finaalissa LT United esiintyi neljäntenätoista ja jälleen ryhmä sai osakseen buuausta. Lopulta LT United sijoittui kuudenneksi 162 pisteellä. Irlanti antoi Liettualle 12 pistettä eli täydet pisteet. 10 pistettä antoivat Islanti, Iso-Britannia ja Latvia, kahdeksan pistettä Viro, Suomi ja Puola. Seitsemän pistettä tuli Andorralta, Tanskalta ja Monacolta, kuusi pistettä Valko-Venäjältä, Kroatialta ja Hollannilta, viisi pistettä Norjalta, Venäjältä ja Ukrainalta, neljä pistettä Belgialta, Kyprokselta, Kreikalta, Portugalilta, Moldovalta ja Espanjalta sekä kolme pistettä Makedonialta, Israelilta, Serbia-Montenegrolta, Slovenialta ja Ruotsilta. Yksikään maa ei antanut kahta pistettä. Yhden pisteen Liettua sai Bulgarialta, Saksalta ja Maltalta sekä nolla Albanialta, Armenialta, Ranskalta, Bosnia ja Hertsegovinalta, Romanialta, Sveitsiltä ja Turkilta.
Maaliskuussa 2022 yhtye teki paluun esittäen Euroviisu-kappaleestaan muokatun version "You Are the Winners, Ukraina" Ukrainan tueksi Venäjän hyökättyä maahan.
Kokoa mut

| Kokoa mut Illi |
| --- | --- | --- |

Studioalbumin tiedot
 Äänitetty : 2006
 Julkaistu: 22. marraskuuta 2006
 Tuottaja(t): Elastinen, Jukka Immonen, Illi
 Tyylilaji: pop, R&B
 Kesto: 42.21
 Levy-yhtiö: Universal
Kokoa mut on suomalaisen näyttelijä/laulaja, Aleksi Sariolan Illi-nimellä julkaistu esikoisalbumi. Albumin kappaleista "Punaista" ja "Hukkaa päivä" on tehty musiikkivideot. Edellinen kappaleista julkaistiin myös singlenä, ja se ylsi Suomen virallisen singlelistan sijalle 12. Albumia on tuottanut Emma-palkinnoillakin palkittu tuottaja Jukka Immonen.
Kappaleet

Täs mä oon – 3.41 (mukana Elastinen)
Punaista – 3.31
Palaan luoksesi – 3.25
Hukkaa päivä – 2.42
Viimeinen tanssi – 3.29
1. 2. 3. – 3.05
Kokoa mut – 3.44
Myöhässä – 3.43
Säootmäoon – 3.33
Ympyrätalo – 3.49
Anna tulla vaan – 2.50
Hei – 4.43
Tuottajat

Elastinen: 1, 2, 5, 6, 7, 9, 12
Jukka Immonen: 3, 10
Elastinen & Jukka Immonen: 4, 8
Illi: 11
Arvostelut

Dome.fi: suopea
Koripallon naisten maailmanmestaruuskilpailut 2002

Vuoden 2002 koripallon naisten maailmanmestaruuskilpailut järjestettiin Kiinassa 14.–25. syyskuuta 2002. Kisakaupunkeja oli yhdeksän: Zhangjiagang, Changshu, Taicang, Wuzhong, Changzhou, Suzhou, Huai’an, Zhenjiang, Nanjing. Turnaukseen osallistui 16 joukkuetta. Kustakin neljästä alkulohkosta kolme parasta joukkuetta pääsivät kahteen jatkolohkoon, joista molemmista neljä parasta selviytyivät puolivälieriin. Nanjingissa pelatussa loppuottelussa Yhdysvallat voitti Venäjän pistein 79–74. Pronssiottelussa Australia voitti Etelä-Korean pistein 91–63.
Turnauksen arvokkaimmaksi pelaajaksi valittiin Yhdysvaltain Lisa Leslie. Parhaat korintekijät ottelukohtaisen pistekeskiarvon mukaan olivat yhdeksän ottelua pelanneet Australian Lauren Jackson (23,1) ja Venäjän Jelena Baranova (18,1), viisi ottelua pelannut Japanin Mutsuko Nagata (17,4), yhdeksän ottelua pelannut Yhdysvaltain Lisa Leslie (17,2), viisi ottelua pelannut Senegalin Awa Gueye (17,2) ja yhdeksän ottelua pelannut Yhdysvaltain Sheryl Swoopes (16,9). Levypallotilaston ykkönen oli Venäjän Jelena Baranova (11,0) ja syöttötilaston ykkönen Japanin Kaori Kusuda (4,8).
Sijoitukset

Yhdysvallat
Venäjä
Australia
Etelä-Korea
Espanja
Kiina
Brasilia
Ranska
Kuuba
Argentiina
Liettua
Jugoslavia
Japani
Kiinan Taipei
Senegal
Tunisia
Yhdysvaltain kultamitalijoukkue

Shannon Johnson, Dawn Staley, Sue Bird, Sheryl Swoopes, Delisha Milton-Jones, Lisa Leslie, Tamika Catchings, Tamecka Dixon, Natalie Williams, Jennifer Gillom, Katie Smith, Tari Phillips.
Kultala

Kultala on sukunimi, joka on muun muassa seuraavilla suomalaisilla henkilöillä:
Kalle Kultala (1924–1991), valokuvaaja
Pentti Kultala (1922–2001), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kuusamon Jukka

Juho Heikki (Janne) Männikkö, kirjailijanimi Kuusamon Jukka (29. tammikuuta 1895 Kuusamo – 5. marraskuuta 1973 Kuusamo) oli suomalainen kirjailija. Hän kirjoitti myös pakinoita Koillissanomiin ja Kalevaan. Männikkö oli ammatiltaan maanviljelijä.
Teoksia

Kertomuksia Kuusamosta vuosikymmenien takaa.      Tekijä, Kuusamo 1971
Kuusamon Jukan laulut ja runot.      Tekijä, Kuusamo 1971
Rippeitä elämäni tieltä ja tien varsilta.      Tekijä, Kuusamo 1973
Käyhkäntien kivi

Uudenkaupungin rauhan rajakivet Virolahdella.
Käyhkäntien kivi on Virolahdella Vaalimaalta Kotolaan vievältä tieltä 600 metriä koilliseen ja uuden valtatie 7:n moottoritielinjauksen pohjoispuolella sijaitseva vuoden 1721 Uudenkaupungin rauhan rajakivi.
Metsätien ja polun risteyksessä sijaitseva kivi on kooltaan 1x8x4 metriä. Sen kaakkoissivulla on venäläisten tekemä hakkausmerkintä, jossa on vuosiluku 1722 ja ruotsalaisten hakkausmerkintä kruunu ja F-kirjain.
Uudenkaupungin rauhan rajankäynnistä on Virolahdella säilynyt Lepkankaan kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Alapihlajan kivi, Kirkkotien kivi, Sahantauksen kivi, Kallionpellon kivi ja Lepkankaan kivi.
Kunnon kino

Kunnon kino oli sarja Televisioteatterin tuottamia ja Yle TV1 -kanavalla 1980-luvun lopulla ja 1990-luvun alkuvuosina esitettyjä suomalaisia televisioelokuvia. Sarjan tuottajana toimi Hannu Kahakorpi, ja pyrkimyksenä oli lähentää Yleä ja sen televisiodraamaa nuorempien, elokuviin tottuneiden katsojapiirien suuntaan ja luoda suhteita nuoriin freelance-elokuvantekijöihin.
Kunnon kino -sarjan suosituimmaksi elokuvaksi, suorastaan kulttimaineeseen on vuosikymmenten mittaan noussut Joni Skiftesvikin novelleihin perustuva Matti Ijäksen komedia Katsastus vuodelta 1988.
Vuosina 1990–1996 Yleisradio toteutti myös nuorilta elokuvan­tekijöiltä tilatun Sparraus­rinki-lyhytelokuvasarjan.
Vastaanotto

Helsingin Sanomien tv-kriitikko Jukka Kajava piti paljolti ulkopuolisten tekijöiden toteuttamaa Kunnon kino -sarjaa ensimmäisten elokuvien (mm. Katsastus) perusteella Ylen Televisioteatterin alennustilana ja kaipasi aikoja, jolloin tv-teatteri koki velvollisuudekseen arvojen kritisoinnin ja konsensuksen vastustamisen. ”Nyt on jääty jonnekin Tyttökultien ja Koulu-tv:n välimaastoon, vaille suuren ja tärkeän taiteen poltetta, vaille sanottavaa. On suostuttu tekemãän yhdentekeviä ohjelmia yhdentekevään televisioon.”
Sarjan elokuvia

Lähde: Radio- ja tv-tietokanta Ritva, Kavi
Tyttö ja bassokitara (1987), käsikirjoitus ja ohjaus Anssi Mänttäri
Katsastus (1988), ohjaus Matti Ijäs, Joni Skiftesvikin novelleista
Onnea matkaan (1988), ohjaus Janne Kuusi, käsikirjoitus Jussi Kylätasku
Me kaksi (1988), ohjaus Kari Paljakka, käsikirjoitus Esko Salervo
Jumalan mustetta (1989), ohjaus Ville Salminen, käsikirjoitus Jukka Mäkinen
Punaiset purjeet (1989), ohjaus Veikko Kerttula.
Likaiset kädet (1989), ohjaus Aki Kaurismäki, Jean-Paul Sartren näytelmän pohjalta
Mahtava mies, ohjaus Jukka Sipilä, käsikirjoitus Eino Säisä
Kolme yötä (1989), käsikirjoitus ja ohjaus Matti Ijäs
Raatimies Silvesterin sairaus (1989), käsikirjoitus ja ohjaus Olli Soinio
Auto 944, ohjaus Mauno Hyvönen, käsikirjoitus Merja Turunen
Me olemme viisi ystävää (1990), ohjaus Jaakko Pyhälä, käsikirjoitus Pyhälä ja Outi Nyytäjä
1943 elokuu (1990), käsikirjoitus ja ohjaus Veikko Aaltonen
Hyväntekijä (1990), ohjaus Kari Franck, käsikirjoitus Jukka Vieno
Suklaasydän (1991), ohj. Heidi Köngäs
Kuolleita unelmia (1991), ohj. Per-Olof Strandberg
Martin talvi, ohj. Ywe Jalander, Raija Siekkisen novellista
Aiheesta muualla

Isoja ja intiimejä tarinoita, osa 3 Televisioteatterista kertovassa tv-sarjassa Suomen suurin teatteri (Yle, 2011). Yle Areena.
Käänteisnimipalvelu

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
Käänteisnimipalvelu (engl. Reverse DNS) on Internetin DNS-nimipalvelun toiminto, jonka tarkoitus on hakea IP-osoitetta vastaava nimipalvelunimi.
Tyypillisesti DNS:ää käytetään määrittämään nimeä vastaava IP-osoite, jotta siihen voidaan ottaa yhteys. Esimerkiksi nimi example.com voi palauttaa osoitteen 10.11.12.13. Huomaa että nimellä ja nimipalvelunimellä ei useinkaan ole yksi-yhteen vastaavuutta. Samalla palvelimella voi olla useampi nimi ja www.example.com:in IP-numeron takaa voi löytyä esimerkiksi nimi web-palvelin.example.com.
Käänteisnimipalvelu kertoo osoitetta vastaavan nimen. Tähän käytetään erikoisdomainia in-addr.arpa. IPv4-osoitetta haettaessa IP-osoite käännetään takaperin ja siihen lisätään kyseessä oleva verkkotunnus. Esimerkiksi osoitteen 10.11.12.13 nimeä haettaessa tehdään PTR-tietueen nimipalvelukysely nimelle 13.12.11.10.in-addr.arpa.
IPv6-osoitteille vastaava domain on ip6.arpa. IPv6-osoitetta vastaava nimeä selvitettäessä tehdään kysely nibbleittäin käännetyllä osoitteella heksadesimaalimuodossa. Esimerkiksi osoitettava 4321:0:1:2:3:4:567:89ab vastaava selvitys on b.a.9.8.7.6.5.0.4.0.0.0.3.0.0.0.2.0.0.0.1.0.0.0.0.0.0.0.1.2.3.4.ip6.arpa.
Käänteisnimipalvelu on monissa yhteyksissä tärkeä palvelu, jolla saadaan IP-osoitteet suhteellisen ymmärrettävään muotoon. Monet verkkotunnusten jakelijat, esimerkiksi RIPE määräävät sen pakolliseksi. Käytännössä kuitenkin merkittävä osa, ehkä noin kymmenes käytetyistä IP-osoitteista ei reversoidu miksikään nimeksi. Tämä on yleensä merkki huolimattomasta ylläpidosta. Osa sähköpostipalvelimista ja monet IRC-palvelimet kieltäytyivät yhteydenotoista tällaisten osoitteiden kanssa, koska niitä on perinteisesti käytetty roskapostin lähettämiseen ja häiriköintiin. Varsinaisena autentikaatiokeinona reverse-DNS on kuitenkin heikko.
Standardit

RFC 1912
Kéfalos (Kos)

| Kéfalos Κέφαλος |
| --- | --- |
 Kéfaloksen kaupunkia.
 Kéfalos
 Koordinaatit: 36°44′40″N, 26°57′31″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Kunta:  Kos
Hallinto:  
 – Asutustyyppi:  kaupunki
 – Kallikrates-koodi:  6401030301
Väkiluku (2011):  2 156
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kéfalos (kreik. Κέφαλος) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 156 (vuonna 2011).
Näkymä Kéfaloksesta Kamárin ja Kámpoksen rannoille sekä Palaiókastron eli Kastrín saarelle.
Kéfaloksen kaupunki sijaitsee Kosin länsiosissa. Kéfalos muodostaa myös laajemman kaupunkiyhdyskunnan (Δημοτική Κοινότητα Κεφάλου, Dimotikí Koinótita Kefálou), johon kuuluvat varsinaisen Kéfaloksen kaupungin lisäksi Kamárin, Kámpoksen ja Ónian kylät. Koko yhdyskunnan väkiluku on 2 638.
Antiikin aikana Kéfaloksen lähellä sijaitsi saaren keskus Astypalaian kaupunki. Nykyisin Kamári ja Kámpos tunnetaan ennen kaikkea rannoistaan. Kámpoksen rannalla on varhaiskristillisen basilikan rauniot, ja sen edustalla sijaitsee jyrkkäkallioinen Palaiókastron eli Kastrín saari.
Aiheesta muualla

Kuvia tai muita tiedostoja aiheesta Kéfalos Wikimedia Commonsissa
Kámpoi

| Kámpoi Κάμποι |
| --- | --- |
 Kámpoi
 Koordinaatit: 35°25′5″N, 24°4′9″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401050301
Väkiluku (2021):  92
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kámpoi (kreik. Κάμποι) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 92 (2021).
Kámpoin kylä sijaitsee Kreetan läntisissä sisäosissa noin 20 kilometriä eteläkaakkoon Chanián kaupungista. Se on rakennettu pienelle tasangolle Lefká Óri -vuoriston pohjoisosassa. Kámpoi muodostaa myös laajemman kyläyhdyskunnan (Δημοτική Κοινότητα Κάμπων, Dimotikí Koinótita Kámpon), johon kuuluvat varsinaisen Kámpoin kylän lisäksi kylät Madaró ja Tsakístra. Koko yhdyskunnan väkiluku on 134 (2021).
Kurtis Rice

| Kurtis Rice> Henkilötiedot |
| --- | --- |
Koko nimi:  Kurtis Rice
Syntynyt: 30. marraskuuta 1982 (ikä 41)
Kansalaisuus:   Yhdysvallat
Koripalloilija
Pelipaikka:  Laituri
Pituus:  198 cm
Paino:  94 kg
Pelaajaura
Yliopistojoukkueet
2003–2005:  Charlotte Southern
Seurajoukkueet
  2008–2009 2009 2009–2010:  (Turkki II) (Makedonia) Tampereen Pyrintö Namika Lahti BS Weert
Kurtis Rice (s. 30. marraskuuta 1982) on yhdysvaltalainen kilpauransa päättänyt koripalloilija, pelipaikaltaan laituri. Hän pelasi urallaan muun muassa Suomen pääsarjassa, jossa voitti maan mestaruuden vuonna 2009.